በግንቦት 7 አሸባሪ ድርጅት ውስጥ አመራርና አባል በመሆን የአገሪቱን ፖለቲካ፣ ማኅበራዊ፣ ኢኮኖሚያዊና ሕገ መንግሥታዊ ተቋማትን በኃይል ለማናጋት ሲንቀሳቀሱ ተደርሶባቸዋል በሚል ተጠርጥረው በሽብር ወንጀል ክስ የተመሠረተባቸው፣ አንዱዓለም አራጌን ጨምሮ ስምንት በአገር ውስጥ ሆነው ክሳቸውን በመከታተል ላይ ያሉና በሌሉበት ክሳቸው በመታየት ላይ የሚገኙ ተከሳሾች፣ ተጠርጥረው የተከሰሱበትን የሽብር ወንጀል እንዲከላከሉ ትናንትና ብይን ተሰጠ፡፡ የፌዴራል ዓቃቤ ሕግ የመሠረታቸውን ስድስት ክሶችና ያቀረባቸውን የሰውና የሰነድ ማስረጃዎችን መርምሮ ሦስተኛና አምስተኛ ክሶችን ውድቅ በማድረግ፣ ተጠርጣሪዎቹ እንዲከላከሉ ብይን የሰጠው የፌዴራል ከፍተኛ ፍርድ ቤት ልደታ ምድብ ሦስተኛ ወንጀል ችሎት ነው፡፡
